Skollenborg kraftverk

Skollenborg kraftverk er et vannkraftverk ved Skollenborg ca. 5 km sør for Kongsberg sentrum i Kongsberg kommune i Buskerud fylke.  Kraftverket ble satt i drift i 1983, og utnytter et fall på  60 meter i Numedalslågen.

Verket er et elvekraftverk uten eget reguleringsmagasin. Numedalslågen er oppdemmet med en lukedam for kraftverket og vannet slippes inn i verket gjennom en segmentluke og en klappeluke.

Det er installert to kaplanturbiner på totalt 97 MW. Normal årsproduksjon er på ca. 400 GWh. Årlig tilsig til verket er på 2851 millioner m³.

Kraftstasjonen er innsprengt i fjell. Vannet ledes i en 2100 meter lang utløpstunnel tilbake til Numedalslågen.

Kraftverket eies av Glitre Energi Produksjon(69,2%) og Skagerak Kraft(30,8%).

Kraftverket erstattet kraftverkene Labro kraftverk og Gravenfoss.

Referanser

Kilder

 NVE vannkraftdatabase
 Skagerak Kraft
 Å Energi: Våre kraftverk
 Glitre Energi 

Eksterne lenker
 Labromuseene - Labro kraftstasjon 
mini|venstre|Gamle Labro kraftstasjon

Kategori:Vannkraftverk i Buskerud
Kategori:Kraftverk i Kongsberg
Kategori:Skagerak kraft
Kategori:Å Energi
Kategori:Kraftverk etablert i 1983
Kategori:Numedalsvassdraget